شەفەق نیوز/ فرە کەس لە رخ نشانەیل دۊیای واکسینەگە،  لە تەو و ژانەیل سووکی، نێخوازن واکسین بوەن، و کەسەیلیگ هەس لەرخ تۊشهاتن پەتاگە واکسینەگە بەێد، وەلێ کابرایگ لەوە فرەتر کرد، ک ئەرا چەن جاریگ واکسینەگە برد.
رووژنامەی دەیلی مەیلی بەریتانی باس کرد ک کابرایگ ئەرا ١٠ جار وەیەک رووژ واکسین دژوە ڤایرۆس کۆڕۆنا بردیە.
ئەو کارە لە نیوزلەندا بۊیە، باوجی ناسنامەی پیاوەگە ئاشکرا نەکریا، ک هەر جاریگ خوەی کەێدە کەسیگ،  تا لەجیای ئەو کەسەیلە واکسینەگە بگرێد، و هەر جاریگ لە شۊنیگ  واکسین گردگە. 
  
دیارە ئی پیاوە لەجیای کەسەیلیگ ک رخیان لە واکسین چوود چگە ١٠ جار واکسین بووەێد، و ئەو کەسەیلە پۊل وەپی دانە.
